Ego Symon, filius domini Symonis, domini Clarimontis, notum facio quod cum ego et fratres mei, videlicet Odo et Joannes, haberemus querelam contra ecclesiam de Moris, occasione usagii quod nobis debebant de quadam pecia terre, que est ante grangiam suam de Quercu, et de quadam terra, que fuit Wiardi, presbyteri; tandem intuitu pacis, querelam illam eidem ecclesie quictavimus, et insuper dedimus ei dictam terram liberam denique ab omni terragio et costuma; terragium etiam quod nobis de alia terra debebat predicta ecclesia, et pro quo erat querela supradicta, eidem quictavimus in perpetuum. Actum anno Domini MºCCºXXXºVº. Signum domini Hugonis de Gieio, decani.